cyanic-selkie/wikianc huggingface dataset:
Homoseksuaalisuus ja uskonnot
Homoseksuaalisuuden ja uskonnon välinen suhde on ollut ja on vaihteleva. Uskonnon tulkinnan osalta on vaikutusta ollut esimerkiksi jo sillä, miten elimelliseksi osaksi ihmistä seksuaalisuuden eri muodot on käsitetty. Useat uskonnot ottavat joko suoraan tai välillisesti kantaa sellaisiin ilmiöihin, jotka luokitellaan länsimaissa osaksi homoseksuaalisuutta. Monille uskonnoille on tyypillistä kielteinen suhtautuminen seksuaalisuuteen ja erityisesti homoseksuaalisuuteen. Toisaalta monissa uskontokunnissa seksuaalivähemmistöt ovat muodostaneet itsenäisiä ryhmiä, joissa seksuaalisuuteen ja sen eri muotoihin suhtaudutaan myönteisesti. Homojen ja lesbojen seurustelusuhteista ei ole erityisesti mainittu useimmissa uskonnoissa sääntöjä. Monessa uskonnossa on kuitenkin yleistasoisia moraalisia ohjeistuksia. Juutalaisuuden ja katolisen kirkon sekä myöhempien kristillisten kirkkokuntien suhtautuminen homoseksuaalisiin tekoihin ei tule pyhistä kirjoituksista, vaan stoalaisuuden filosofiasta. Homoseksuaalisissa teoissa kuten myös masturboinnissa siemen menee hukkaan, mutta sitäkin suurempi on sen merkitys, että stoalaisilla oli vahva näkemys siitä että ihmisellä on voima hillitä itsensä ja että on tavoiteltava mielenrauhan saavuttamista tällä tavalla. Esimerkiksi Musonius Rufus on argumentoinut, että ihmisen tulee suojella itseään seksuaalisilta kiusauksilta ja seksuaaliselta liiallisuudelta. Stoalaiset asettivat seksuaaliset teot laajempaan ihmiselämän merkitykseen, jossa seksuaaliset teot voivat olla moraalisia vain kun niitä käytetään lisääntymiseen. Varhaiset kristilliset teologit omaksuivat tämän stoalaisten näkemyksen ja keisari Augustinuksen aikaan seksi lisääntymismielessä oli ainoa normaali seksi.
Buddhalaisuus
pienoiskuva|[[Osmanien valtakunta|Osmanilaista taidetta vuodelta 1773.]] Buddhalaisuuden suhde homoseksuaalisuuteen vaihtelee. Länsimaihin levinnyt buddhalaisuus hyväksyy usein homoseksuaalisuuden, mutta Aasiassa siihen suhtaudutaan hiljaisen torjuvasti. Sen katsotaan olevan karman seurausta. Tiibetin buddhalaisuuden johtaja, 14. dalai-lama, on taas sanonut homoseksuaalisuuden olevan Buddhan mainitsemaa seksuaalista väärinkäytöstä. Kielto koskee hänen mukaansa vain buddhalaisia. Siksi hänen mukaansa yhteiskunnan tulee hyväksyä homoseksuaalisuus. Hän myös puolustaa seksuaalivähemmistöjen oikeuksia. Monilla tiibetiläisillä opettajilla on länsimaissa homoseksuaaleja ja transsukupuolisia oppilaita.
Islam
Islamissa Koraani tuomitsee homoseksuaalisuuden, mutta Koraanissa ei määrätä tuomiota, kuten esim. Raamatussa Mooseksen laeissa määrätään kuolemantuomio, jos mies makaa miehen kanssa. Šarian eri tulkinnat vaihtelevat, useissa tulkinnoissa homoseksuaalinen akti rinnastetaan avioliiton ulkopuoliseen seksiin, josta on määrätty jopa kuolemantuomioita. Joissain moskeijoissa homoseksuaalisuus hyväksytään. Tosin sellaiset moskeijat eivät ole islamin valtavirran mukaisia. Linja homoseksuaalisuutta kohtaan ei ole pehmenemässä islamin piirissä.
Juutalaisuus
Juutalaisuuden piirissä homoseksuaalisuus on perinteisesti tuomittu, mutta nykyisen juutalaisuuden suhde vaihtelee.
Ortodoksijuutalaisuus pitää homoseksuaalisuutta vakavana syntinä viitaten Kolmannen Mooseksen kirjan kieltoon ”Älä makaa miehenpuolen kanssa, niin kuin naisen kanssa maataan; se on kauhistus”. Talmudiin kirjatun tulkinnan perusteella tämän katsotaan soveltuvan myös lesbouteen.
Reformijuutalaisuus ja liberaalijuutalaisuus eivät pääsääntöisesti tuomitse homoseksuaalisuutta, ja eräät liberaalisynagoogat ovat Yhdysvalloissa myös vihkineet homopareja avioliittoon.
Kristinusko
pienoiskuva|Homovastaisia mielenosoittajia San Franciscossa.
Kristinuskon suhde homoseksuaalisuuteen on vaihdellut eri aikoina. Perinteisesti kristinuskon piirissä homoseksuaalisuus on torjuttu syntinä. Näkemys on tukeutunut Vanhan testamentin lakeihin ja tulkintoihin Uuden testamentin Paavalin kirjeiden opetuksesta. Antiikissa ja keskiajalla on myös hyväksytty samaa sukupuolta olevien välisiä veljeysliittoja. .
Tätäkin kohtaa on tulkittu laajemmasta kokonaisuudesta käsin. Paavali kehottaa olemaan tuomitsematta, koska olemme kaikki tehneet syntiä Jumalaa kohtaan. Tällöin Paavalin tekstissä korostuu ajatus vaihtamisesta. Homon tai lesbon ei katsota voivan vaihtaa seksuaalisuutensa muotoa. Antiikissa luonnollisella yhteydellä kuitenkin tarkoitettiin lapsen tekoon tähtäävää seksiä kun taas kaikkea muuta seksiä pidettiin epäluonnollisena.
Keskiajalla kirkko oli enemmän kiinnostunut ihmisten seksielämästä kuin seksuaalisuudesta. Kuitenkin keskiajalla samaa sukupuolta olevien naisten ja miesten oli mahdollista solmia niin sanottuja "veljeysliittoja" jotka olivat verrattavissa avioliittoon. Virallisesti ”veljeysliitto“ oli henkinen, mutta käytännössä se oli usein myös seksuaalinen. Tästä syystä Itä-Rooman keisari Andronikos II kielsi veljeysliitot vuonna 1 306, koska tapa oli hänen mukaansa epäkristillinen.
Nykyaikana kristinuskon sisällä on erilaisia kantoja homoseksuaalisuudesta: konservatiiviset kristityt tuomitsevat erityisesti homoseksuaaliset teot ja taipumukset synneiksi, kun taas vapaamieliset pitävät sitä luonnollisena hyväksyttävänä vaihtoehtona. Vapaa kristillisyys, kuten Helluntailaisuus pitää homoseksuaalisuutta syntinä. Elisabeth Ohlsonin kohua herättänyt, myös Helsingissä nähty Ecce homo -valokuvanäyttely edustaa homoseksuaalisuuden hyväksyvää kristillisyyttä.
1970-luvulla syntyi niin sanottu ex-gay-liike, jonka mukaan uskon avulla homoseksuaalit voisivat ”vapautua” homoseksuaalisuudesta ja jopa ”eheytyä” heteroseksuaaleiksi. Liikkeet syntyivät vastareaktiona homoseksuaalisuuden poistamiselle virallisesta lääketieteen DSM-tautiluokituksesta, jolloin osa sairausleiman ylläpitämistä ajavista psykoanalyytikoista aloittivat poliittisen liikkeen, joka tukeutui uskonnollisiin liikkeisiin. Liikkeet itse ovat myöntäneet, että eheytymiskurssit eivät muuta itse seksuaalista suuntautumista ja että homoeroottisten tunteidenkin poistuminen kokonaan on äärimmäisen harvinaista. Homoseksuaalisuutta tunne-elämän rikkinäisyytenä, josta voi eheytyä, on Suomessa korostanut erityisesti herätysliikepohjainen Suomen Elävät Vedet -yhdistys (ent. Aslan ry). Maailmanlaajuisesti liike on järjestäytynyt Exodus Global Alliancen alaisuuteen ja sillä on satoja jäsenjärjestöjä ympäri maailmaa. Vuonna 2013 Exodus International, joka kutsui itseään suurimmaksi ja vanhimmaksi homoseksuaaleja kristinuskon avulla eheyttäväksi järjestöksi, lopetti toimintansa ja sen johtaja pyysi anteeksi järjestön toimintaa.
Viime vuosina Suomessa suhtautuminen homoseksuaalisuuteen on herättänyt keskustelua luterilaisen kirkon sisällä. Useimpien herätysliikkeiden, muun muassa lestadiolaisten mukaan homoseksuaalinen käyttäytyminen on syntiä.
Suomalaisessa uskonnollisessa kentässä seksuaalivähemmistöjen asiaa puolustamaan on syntynyt kristillinen Yhteys-liike. Setan piirissä toimii valtakunnallinen sateenkaariyhdistys Malkus. Suurimmissa Suomen kaupungeissa on omia Malkus-ryhmiä ja osa Suomen evankelis-luterilaisista seurakunnista on järjestänyt niin kutsuttuja sateenkaarimessuja. . Homoseksuaali voi kokea uskonnon voimavarana.
Kristillisperäisen Jehovan todistajat -liikkeen mukaan henkilöillä, joilla on homoseksuaalisia taipumuksia, tulee pidättäytyä homoseksuaalisista teoista.
Palila
Palila (Loxioides bailleui) on paliloiden sukuun kuuluva varpuslintu ja sukunsa ainoa elossa oleva edustaja.
Palilan pituus on 15 senttimetriä. Sillä on tukeva siemensyöjän nokka. Koiras on väreiltään kirkkaampi kuin naaras.
Palila elää ainoastaan Havaijin Mauna Kean rinteillä ja on vähentynyt voimakkaasti 1900-luvun alusta alkaen. Laji on uhanalainen, vuoden 1997 laskennassa tavattiin 4 396 yksilöä.
Palila syö puiden siemeniä, marjoja ja hyönteisiä.
Chūhei Nanbu
Chūhei Nanbu oli japanilainen yleisurheilija ja olympiavoittaja. Hän on ainoa urheilija, jolla on samanaikaisesti ollut hallussaan sekä pituushypyn että kolmiloikan maailmanennätykset.
Amsterdamin kesäolympialaisissa vuonna 1928 Nanbu oli neljäs kolmiloikassa (maanmies Mikio Oda otti kultaa) ja yhdeksäs pituushypyssä sekä osallistui Japanin joukkueessa 4 × 100 metrin viestiin.
27. lokakuuta 1931 Tokiossa Nanbu hyppäsi pituutta 798 senttiä ja paransi entistä ennätystä viidellä sentillä. Tämä pysyi maailmanennätyksenä aina Jesse Owensin vuonna 1935 hyppäämään legendaariseen 813 senttiä kantaneeseen hyppyyn asti. Japanin-ennätyksenä tulos säilyi 39 vuoden ajan.
Vuoden 1932 olympialaisissa Nanbu oli suosikki molemmissa pituussuuntaisissa hypyissä. Pituushypyssä kipeä selkä vaivasi Nanbua ja hän jäi pronssille. Kaksi päivää myöhemmin kolmiloikassa Nanbu kuitenkin otti kultaa ja teki uuden maailmanennätyksen 15,72 m. Näin ollen hänellä oli samanaikaisesti sekä pituushypyn että kolmiloikan ennätykset. Kolmiloikan ennätyksen rikkoi Jack Metcalfe vuonna 1935.
Urheilu-uransa jälkeen Chūhei Nanbu oli urheilutoimittajana Mainichi shinbun -lehdessä. Hän toimi myös Japanin yleisurheiluliiton päävalmentajana ja Japanin joukkueen johtajana vuoden 1964 Tokion olympialaisissa.
Nanbu kuoli 93-vuotiaana keuhkokuumeeseen.
Takashi Ono
Takashi Ono (, s. 26. heinäkuuta 1931 Noshiro, Akita) on japanilainen kilpauransa päättänyt telinevoimistelija, olympiavoittaja ja maailmanmestari. Ono voitti ensimmäisenä japanilaisena telinevoimistelun olympiakultaa yksilökilpailussa oltuaan paras rekillä Melbournessa 1956. Kaikkiaan hän saavutti 13 olympiamitalia. Hän avioitui telinevoimistelun olympiamitalisti Kiyoko Onon kanssa.
Tokion kesäolympialaisten 1964 avajaisissa Ono vannoi olympiavalan.
Urikkun piirtokirjoitus
thumb|Steela Adanan arkeologisella museolla. Urikkun piirtokirjoitus on Çineköyn kylästä Turkista löydetty steela ja piirtokirjoitus. Piirtokirjoituksessa kerrotaan Kuen kuninkaan Urikkun saavutuksista. Kirjoitus on kaksikielinen ja sen teksti on tehty luuviksi ja foinikiaksi. Steela esittää ilmeisesti ukkosenjumala Tarhuntia. Steela on ajoitettu 700-luvun loppupuolelle eaa. ja nykyisin sitä säilytetään Adanan arkeologisella museolla Turkissa.
Steela
thumb|vasen|Tarhuntin patsaan pää. Urikkun piirtokirjoitus löydettiin vuonna 1997 Çineköyn kylästä, joka sijaitsee Etelä-Turkissa noin 20 km Adanan kaupungista etelään. Teksti on kirjoitettu 2,5 metriä korkeaan steelaan, joka kuvaa jumalaa seisomassa kahden sonnin vetämissä vankkureissa. Steela ilmeisesti esittää heettiläistä myrskynjumala Tarhuntia (myös Tarhunz tai Tarhunna), joka on samaistettu seemiläiseen Baal-jumalaan.
Piirtokirjoituksessa kerrotaan Kuen kuninkaan Urikkun (myös Awarik[k]u, Warik[k]u tai Warikas) saavutuksista. Siinä korostetaan Kuen ja Assyrian lämpimiä suhteita, ja onkin ilmeistä, että Kuen kuningaskunta oli kirjoitusaikana vahvasti sitoutunut Assyrian valtakuntaan, joko sen vasallina tai uskollisena liittolaisena. Tiglatpileser III:n (745–727 eaa.) annaaleissa kerrotaan Kuen kuninkaan Urikkun maksaneen vasalliveroa vuosina 738 ja 734 eaa. Kyseessä lienee juuri nyt käännetyn tekstin kirjoituttanut kuningas. Piirtokirjoitus voidaan myös muun sisällön ja kirjoitustyylin perusteella ajoittaa 700-luvun loppupuoliskolle eaa. Steela on tehty pääosin basaltista, mutta osa siitä on kalkkikiveä. Nykyisin sitä säilytetään Adanan arkeologisella museolla Turkissa.
Life for Rent
Albumi nousi Suomen virallisen listan sijalle 3.
Reaktor
Reaktor Innovations Oy eli Reaktor on suomalainen seitsemässä maassa toimiva IT-asiantuntijapalveluita, ohjelmistokehitystä sekä digitaalista strategia- ja design-työtä tarjoava yritys. Reaktorin toimitusjohtaja on Sampo Pasanen. Yrityksen pääkonttori sijaitsee Helsingissä, ja sillä on toimipisteet myös Tokiossa, New Yorkissa, Tukholmassa, Amsterdamissa, Lissabonissa, Berliinissä, Tampereella ja Turussa. Reaktor hyödyntää ketterän ohjelmistokehityksen menetelmiä.
Urikkun piirtokirjoitus
Steela
Piirtokirjoituksen kirjoittamisajankohdan jälkeen Kuen ja Assyrian välit heikkenivät. Assyrian kuningas Sargon II:n (722–705 eaa.) ajalta säilyneessä kirjeessä viitataan Urikkun lähettiläisiin, jotka olivat olleet yhteydessä Urartun valtakuntaan. Koska Urartu oli Assyrian vihollinen, Kue ilmeisesti suunnitteli tai yritti kapinaa Assyriaa vastaan kirjeen kirjoitusaikana, mahdollisesti vuonna 709 eaa. 600-luvun alkuun eaa. ajoitetussa Sanheribin (705–681 eaa.) piirtokirjoituksessa kerrotaan, että Kuesta tulleet pakkosiirtolaiset osallistuivat Niniven kaupungin rakentamiseen. Tämän perusteella voidaan olettaa, että Assyria oli estänyt tai murskannut kapinan, valloittanut Kuen ja liittänyt sen kiinteämmin osaksi Assyrian valtakuntaa.
Reaktor
Yritys perustettiin vuonna 2000 ja sen palveluksessa työskenteli noin 550 henkilöä vuonna 2020. Reaktor-konsernin liikevaihto oli vuonna 2018 noin 67 miljoonaa euroa ja vuonna 2019 noin 71 miljoonaa euroa.
Urikkun piirtokirjoitus
Piirtokirjoituksen teksti
thumb|Piirtokirjoitusta. Urikkun piirtokirjoitus on kirjoitettu luuviksi ja foinikiaksi. Tässä on käännetty ainoastaan foinikiankielinen teksti, mutta luuvilainen paralleeliteksti auttaa foinikialaisen tekstin kääntämistä ja joidenkin lohjenneiden osien rekonstruointia. Toisaalta tekstit paikoin myös poikkeavat toisistaan. Kaksikielisyys heijastaa Adanan tasangolla vallinnutta kulttuuria, joka oli saanut vaikutteita sekä seemiläiseltä että heettiläiseltä kulttuurivyöhykkeeltä. Ilmeisesti alueella puhuttiin yleisesti rinnakkain luuvia ja foinikiaa.
Sisällölliset ja tyylilliset yhtäläisyydet Urikkun ja Karatepen piirtokirjoitusten välillä ovat ilmeiset. Karatepen piirtokirjoituksessa mainitaan Kuen kuningas Urikku, joka oli asettanut Asatiwadan valtaan Karatepen kaupungissa ja sen ympäristössä. Mikäli kyseessä on sama kuningas Urikku eikä toinen saman dynastian samanniminen kuningas, molemmat piirtokirjoitukset voidaan ajoittaa 700-luvun loppupuoliskolle. Sisällöllisten yhtäläisyyksien lisäksi Urikkun ja Karatepen piirtokirjoitukset ovat kielellisesti lähellä toisiaan. Niissä on käytetty useita samoja ilmaisuja, jonka perusteella voidaan olettaa, että tekstit ovat edustaneet samaa kirjuriperinnettä.
Reaktor
Yhdysvaltalainen teknologiajulkaisu Fast Company nimesi Reaktorin yhdeksi maailman innovatiivisimmista yrityksistä vuonna 2019. Vuonna 2020 se nosti Reaktorin projektit myös maailmaa muuttavien ideoiden listalle.
Urikkun piirtokirjoitus
Käännös
Käännöksessä noudatetaan nimen ”Urikku” assyrialaista muotoa, koska kuningas tunnettiin ensin assyrialaisista lähteistä. Nimi on luuvin kielellä ”Warik(as)” ja foinikiaksi ”Awarik[k]u” tai ”Warik[k]u”. ”Mopsu” usein yhdistetään kreikkalaisen mytologian Mopsokseen, Manton poikaan, jonka kerrotaan perustaneen useita valtakuntia. Riippumatta Mopsoksen historiallisesta alkuperästä kuninkaat ovat saattaneet pyrkiä korostamaan juontavansa juurensa hänestä. Teksti ei ole säilynyt kohdassa ”danunilaisten”, mutta on syytä olettaa että siinä on viitattu danunilaisiin. Luuvilaisessa paralleelitekstissä viitataan (a)hijawalaisiin. Kohdassa ”Baalin siunaama” luuvilaisessa tekstissä lukee ”Tarhuntin palvelija ja auringon siunaama”.
Kohdassa ”Minä perustin” luuvilaisessa tekstissä viitataan myös linnakkeiden tuhoamiseen, mutta tälle ei ole paralleelia foinikialaisessa tekstissä. Kohdassa ”… Baal …” voidaan tunnistaa useita kirjaimia, mutta teksti jää epäselväksi. Riveillä mahdollisesti mainitaan kaupunkien nimiä. Sanaa ”Baal” seuraavat konsonantit kr, joka saattaa olla Baal-jumalaan liittyvä epiteetti.
Reaktor
Projekteja
Suomessa Reaktor on toteuttanut esimerkiksi lentoyhtiö Finnairin mobiilisovelluksen ja uudistanut Helsinki-Vantaan lentokentän käyttäjäkokemuksen hyödyntämällä matkustajadataa ja tekoälyä. Yhtiö palkittiin Finnairille tehdystä työstä kansainvälisellä Red Dot -designpalkinnolla. Brittiläinen lifestylelehti Monocle nosti Finavialle tehdyn lentokenttäuudistuksen vuoden 2018 parhaiden liikenneinnovaatioiden joukkoon.
Reaktor tekee Suomessa myös julkishallinnon hankkeita. Vuonna 2014 Ylioppilastutkintolautakunta valitsi Reaktorin sähköisten ylioppilaskirjoitusten järjestelmän toteuttajaksi. Reaktor kehittää myös esimerkiksi Kyberturvallisuuskeskuksen kanssa tietoturvaloukkausten havainnointi- ja varoitusjärjestelmä Havaroa. Reaktor kehittää ja ylläpitää Suomen yleisradioyhtiö Ylen datatuotteita, kuten suosittelujärjestelmiä.
Reaktorin kansainvälisiin asiakkaisiin kuuluu esimerkiksi saksalainen urheilutarvikeyhtiö Adidas. Reaktor vastaa Adidaksen verkkokaupan teknisestä kehittämisestä, designista ja käyttäjäkokemuksesta. Yhdysvalloissa Reaktorin asiakkaita ovat esimerkiksi yhdysvaltalainen kaapelitelevisioverkko HBO ja arvopaperipörssi Nasdaq.
Kummitusjuna (EP)
Kummitusjuna on Kotiteollisuuden 13. kesäkuuta 2007 ilmestynyt EP, joka sisältää CD:n lisäksi DVD:n. CD sisältää Iankaikkinen -albumiltakin löytyvän nimikappaleen lisäksi kolme ennen julkaisematonta kappaletta. "Kuolemajärvi"-nimistä kappaletta on soitettu yhtyeen konserteissa jo ennen EP:n julkaisua. CD sisältää myös kaksi livekappaletta, jotka on äänitetty Kiteen jäähallissa toukokuussa 2006. EP:tä painettiin vain rajallinen määrä.
Reaktor
Projekteja
Vuonna 2018 Reaktor laukaisi avaruuteen maailman ensimmäisen kaupallisen nanosatelliitin, Reaktor Hello Worldin. Espoon Otaniemessä rakennettu satelliitti kantaa mukanaan Teknologian tutkimuskeskus VTT:n kehittämää infrapuna-alueen hyperspektrikameraa. Vuodesta 2019 Reaktor Space Labin satelliittialustaa on käytetty myös Euroopan avaruusjärjestön tilaamassa W-cube-satelliitissa. Satelliitit ja Reaktor Space Lab saivat alkunsa Reaktorin ja Aalto-yliopiston vuonna 2015 perustamasta avaruusohjelmasta.
Kummitusjuna (EP)
EP nousi Suomen virallisen singlelistan sijalle 1.
Reaktor
Elements of AI
Elements of AI on maksuton verkkokurssi, jonka Reaktor on toteuttanut yhdessä Helsingin yliopiston kanssa. Kurssi opettaa tekoälyn perusteita.
Joulukuussa 2019 Suomen hallitus lupasi tarjota kurssin ilmaiseksi EU-kansalaisten käyttöön vuosien 2020–2021 aikana. Keväällä 2020 kurssi oli saatavilla suomeksi, ruotsiksi, viroksi, englanniksi, saksaksi, latviaksi ja norjaksi. Sitä oli rekisteröitynyt suorittamaan yli 400 000 ihmistä.
Toukokuussa 2019 kurssia alettiin tarjota suomalaisissa vankiloissa sähköisillä työasemilla, joita vangit käyttävät myös esimerkiksi uutisten lukemiseen ja kirjastopalveluihin.
School Days (Guardians 4:n kappale)
School Days on japanilaisen Guardians 4 -yhtyeen toinen single. Se julkaistiin 2. syyskuuta 2009.
Reaktor
Elements of AI
Kurssi voitti pääpalkinnon Massachusetts Institute of Technologyn eli MIT:n Inclusive Innovation Challenge -kilpailussa vuonna 2019. Suomessa kurssi on palkittu esimerkiksi Vuoden huiput -kilpailussa, Grand One -kilpailun pääpalkinnolla ja Vuoden viestintätekona.
Muita hankkeita
Reaktor järjesti ensimmäiset koodauksen maailmanmestaruuskilpailut vuonna 2014. Kilpailut kulkivat nimellä Hello World Open, ja ne toteutettiin yhteistyössä peliyhtiö Supercellin kanssa. Tammikuussa 2014 Reaktor järjesti Suomen ensimmäisen Lasten koodikoulun, joka levisi pian muiden alan yritysten ja vapaaehtoisten järjestäjätahojen avulla ympäri Suomea. Syyskuussa 2014 järjestettiin ensimmäinen, Reaktorin koodikoulun materiaaleihin ja konseptiin perustuva lasten ohjelmointioppitunti Saksassa.
Vuosina 2012–2014 yritys järjesti vuosittain konferenssiparin nimeltä Reaktor Dev Day ja Reaktor Design Day. Syksyllä 2015 konferenssit yhdistettiin. Uusi tapahtuma on nimeltään Reaktor Breakpoint.
Vuonna 2015 Reaktor julkaisi kehittämänsä asuntojen hintaennustepalvelun Kannattaako kauppa. Palvelu perustui Tilastokeskuksen julkaisemaan avoimeen asuntojen hintadataan ja se ennusti asuntojen hintakehitystä postinumeroalueittain.
Vuonna 2019 Reaktorin New Yorkin -toimisto toteutti palkitun +POOL-hankkeen, joka havainnollistaa kaupunkilaisille East Riverin vedenlaatua. Kokonaisuuteen kuului vesiväylän vedenlaadusta reaaliaikaista dataa välittävä sivusto ja vedessä Manhattanin edustalla kelluva valoinstallaatio. Vedenlaadusta kertova mittaristo kehitettiin yhteistyössä Columbian yliopiston kanssa.
Reaktor kehitti vuoden 2019 Flow-festivaaleille ratkaisun, jossa festivaalikävijät pystyivät automatisoiduilla palautuspisteillä lahjoittamaan juomapanttinsa Suomen Luonnonsuojeluliiton metsitysprojektiin. 11 869 keräykseen lahjoitetulla pantilla istutettiin niin monta puuta, että määrä sitoo laskelmien mukaan elinaikanaan ilmakehästä yhteensä 141 297 ihmisen kolmen päivän hiilijalanjäljen verran hiiltä.
Yrityskulttuuri
Reaktor on matalan hierarkian organisaatio, jossa työntekijöiltä edellytetään itseohjautuvuutta. Yrityksessä ei ole virallisia esimiehiä, vaan valtaa ja vastuuta annetaan työntekijöille. Reaktorilla keskeistä on myös kokeilukulttuuri.
Reaktor tarjoaa kaikille pidempään ­yhtiön palveluksessa olleille työntekijöilleen mahdollisuutta ryhtyä yrityksen omistajiksi. Ensimmäinen koko henkilöstöä koskeva osakeanti järjestettiin 2015, jolloin yhtiön osakkeita merkitsi yli 90 prosenttia silloin töissä olleista työntekijöistä.
Sijoitustoiminta
Vuonna 2015 Reaktor perusti rahoitusyhtiö Reaktor Venturesin. Reaktor oli kehittänyt omaa pääomasijoitusmalliaan sitä ennen Reaktor Polte -nimellä vuodesta 2012 lähtien.
Reaktor Ventures sijoittaa alkuvaiheen startup-yrityksiin. Sillä ei ole varsinaista pääomarahastoa, vaan se on sijoittanut konsernin taseessa olevia varoja. Vuosina 2013–2018 Reaktor sijoitti 42 eri yritykseen ja yhteen alkuvaiheen rahastoon. Sen jälkeen yhtiö on keskittynyt auttamaan portfolioyrityksiään kasvamaan.
Reaktor Ventures on sijoittanut muiden muassa Swappieen, Singaan, Kide Scienceen, Venuuhun ja Kaiku Healthiin.
Tunnustuksia
Reaktor valittiin Great Place to Work Institute Finlandin Suomen parhaat työpaikat -tutkimuksessa Suomen parhaaksi työpaikaksi vuosina 2008, 2009, 2010 ja 2011. Euroopan parhaat työpaikat -tutkimuksessa Reaktor oli ensimmäinen vuonna 2008, toinen vuosina 2009 ja 2011 ja kolmas vuonna 2010. Vuonna 2014 Vastuullinen kesäduuni-kampanja palkitsi Reaktorin suurten yritysten luokan vastuullisimpana kesätyönantajana.
Kaupan ja tekniikan alan ammattilaisten ja korkeakouluopiskelijoiden keskuudessa tehdyssä  T-Median Työnantajakuva 2015 -tutkimuksessa vuonna 2015 Reaktor valikoitui Suomen luotettavimmaksi ja parasmaineisimmaksi työnantajaksi.
Reaktorin Finnairille tekemä sovellus voitti kansainvälisen Red Dot -designpalkinnon elokuussa 2016. Aiemmin samana vuonna sovellus palkittiin hopeamitalilla European Design Awards -kilpailussa. Sovellus palkittiin vuonna 2015 myös German Design Awardseissa.
Elements of AI -verkkokurssi voitti pääpalkinnon Massachusetts Institute of Technologyn eli MIT:n Inclusive Innovation Challenge -kilpailussa vuonna 2019. Suomessa kurssi on palkittu esimerkiksi Vuoden huiput -kilpailussa, Grand One -kilpailun pääpalkinnolla ja Vuoden viestintätekona.
Yhdysvaltalainen teknologiajulkaisu Fast Company nosti vuonna 2019 Reaktorin maailman innovatiivisimpien yritysten joukkoon kymmenen innovatiivisimman koulutusyrityksen listalle. Vuonna 2020 Fast Company listasi Reaktor Educationin ja New Yorkissa tehdyn +POOL-hankkeen maailmaa muuttavien ideoiden joukkoon.
Mark Evans
pienoiskuva|Mark Evans esiintymässä Rose Tattoon kanssa Birminghamissa 11 lokakuuta vuonna 2018. Mark Whitmore Evans (s. 2. maaliskuuta 1956 Melbourne, Australia) on australialainen muusikko. Hän oli australialaisen hard rock -yhtye AC/DC:n basisti vuosina 1975–1977 ja oli mukana albumeilla T.N.T., High Voltage, Dirty Deeds Done Dirt Cheap ja Let There Be Rock. Hänet näkee myös yhtyeen videoissa It's a Long Way to the Top (If You Wanna Rock 'n' Roll) ja Jailbreak. Hänen ensimmäinen esiintymisensä bändin kanssa oli australialaisessa TV-ohjelmassa "Countdown" jossa he esittivät kappaleen Baby, Please Don't Go (taltiointi löytyy Family Jewels DVD:ltä). Let There Be Rockin äänitysten jälkeen Evans joutui erimielisyyksiin Angus Youngin kanssa ja joutui eroamaan yhtyeestä. Hänet korvattiin Cliff Williamsilla.
Muita Evansin yhtyeitä ovat olleet Contraband, Finch, Men With Sticks ja The Party Boys. Nykyisin hän soittaa bassoa Rose Tattoossa.
Viron instituutti
Viron instituutti on Lennart Meren vuonna 1989 perustama organisaatio, jonka tarkoituksena on esitellä virolaista kulttuuria ulkomailla.
Tallinnan lisäksi Viron instituutilla on nykyisin kaksi toimipistettä ulkomailla: Budapestissä ja Helsingissä. Instituutti järjestää kulttuuritapahtumia ulkomailla ja kustantaa aihepiireittäin Viroa esitteleviä julkaisuja sekä kolmea kulttuurilehteä englanniksi. Viron instituutti hallinnoi myös sekä viroksi että englanniksi julkaistua kulttuurikalenteria kultuur.info sekä Viroa käsittelevää verkkotietosanakirjaa Estonica.
Viron Suomen-instituutti on ensimmäinen Viron ulkomaille perustama kulttuuriedustusto. Toimitilat olivat vuoteen 2010 saakka Mariankadulla vuonna 1998 avatussa Baltia-keskuksessa. Nykyään instituutin toimitilat ovat syksyllä 2010 avatussa Eesti Maja - Viro-keskuksessa, jossa pitävät majaa myös muut Suomen suuret Viro-toimijat. Helsingissä instituutin pääasiallisena tehtävänä on virolaisen kulttuurin ja Viron kulttuuripolitiikan tunnetuksi tekeminen Suomessa sekä maiden kulttuurisuhteiden kaikkinainen edistäminen. Instituutti panostaa erityisesti nuorten keskuudessa tehtävään työhön tarjoten mm. tietopaketteja kouluille ja tietoja opiskelumahdollisuuksista Virossa. Lisäksi instituutti pyrkii palvelemaan Suomessa asuvia virolaisia.
L’Hospitalet de Llobregat
L’Hospitalet de Llobregat tai lyhyemmin L’Hospitalet tai Hospitalet on kaupunki Barcelonan maakunnassa, Kataloniassa. Se sijaitsee Barcelonan eteläpuolella ja on kasvanut niin kiinni Barcelonaan, ettei siirtymistä yhdestä kaupungista toiseen edes huomaa. Llobregat-joki virtaa aivan kaupungin tuntumassa, mistä syystä joen nimi esiintyy myös itse kaupungin nimessä.
Hospitaletissa on noin 255 000 asukasta, mikä tekee siitä Katalonian toiseksi suurimman kaupungin asukasluvun mukaan laskettuna.
Historia
Vanhimmat Hospitaletissa tehdyt arkeologiset löydökset ovat 300-luvulta eaa., ja ne liittyvät ibeeriseen kulttuuriin, vaikkakin on olemassa myös todisteita asutuksesta Llobregat-joen laaksossa paleoliittisen ja neoliittisen kauden aikana.
Hospitaletista on thety myös runsaasti löydöksiä Rooman vallan ajalta, 100-luvulta eaa., joista merkittävin lienee hautaveistoksena aikanaan käytetty la Cabeza de Medusa ('meduusan pää'), jonka nykyinen sijaintipaikka on Barcelonan arkeologinen museo. Kaupungin aikaisempi nimi, Provençana, löytyy 900-luvulta peräisin olevista dokumenteista, joista käy myös ilmi, että kaupungin silloinen alue oli kaksinkertainen sen nykyiseen alueeseen verrattuna.
Nykyisen Hospitaletin alkujuuret ovat 1100-luvulla Santa Eulàlian kaupunginosassa, Santa Eulàlia de la Provençanan kirkon ympäristössä, sekä el Centren ('keskusta') kaupunginosassa sijaitsevan Hospital de la Torre Blancan lähiympäristössä.
Francon diktatuurin aikana 1960- ja 1970-luvuilla Hospitaletiin muutti suuri määrä siirtolaisia muualta Espanjasta, erityisesti Andalusiasta. Kaupungissa ei kuitenkaan ollut kaikkia siirtolaisten tarvitsemia palveluita, ja palvelutaso alkoikin kehittyä vasta demokratian tultua Espanjaan. Nykyisin Hospitalet on kuin mikä tahansa muu kaupunki kouluineen, toreineen, kulttuuri-, urheilu- ja kauppakeskuksineen sekä puistoineen.
Väestö
Hospitalet on asukasluvultaan Katalonian toiseksi suurin ja Espanjan 16. suurin kaupunki. Tammikuun 2004 tietojen mukaan kaupungissa oli 260 135 asukasta, joista noin 52% oli kotoisin Kataloniasta, n. 36 % muualta Espanjasta (erityisesti Andalusiasta) ja n. 17 % ulkomailta.
Hospitaletissa asuvista ulkomaalaisista pääosa (n. 30 000) on kotoisin Etelä-Amerikasta, ja myös afrikkalaisen väestön määrä on väkilukuun nähden kohtalaisen suuri eli hieman yli 7000 asukasta. EU-maista Hospitaletissa on hieman yli 1500 asukasta, ja muista Euroopan maista vajaat 2000. Aasialaista väestöä on lähes 4000 asukkaan verran.
Alueet
Hospitaletin alueet niihin kuuluvine kaupunginosineen ovat:
Kaupunginosat ja niiden asukasluku
Asukaslukutiedot ovat tammikuulta 2004.
Tunnettuja henkilöitä
Tunnettuja L’Hospitalet de Llobregatissa syntyneitä henkilöitä:
Rolf Berend
Berend syntyi Thüringenissä. Ylioppilaaksi kirjoitettuaan hän opiskeli musiikkia ja germanistiikkaa Jenassa ja Leipzigissa. Hän toimi vuoteen 1990 saakka opettajana. Berendin poliittinen aktiiviura käynnistyi Saksan jälleenyhdistymisen jälkeen. Hänestä tehtiin vuonna 2001 Bundesverdienstkreuzin ritari.
M.O.D.
Method of Destruction (lyhennettynä M.O.D.) on New Yorkista kotoisin oleva crossover thrash -yhtye. Yhtyeen perusti Stormtroopers of Death -yhtyeen (S.O.D.) laulaja Billy Milano.
Purutupakka
250px|thumb|Amerikkalaista [[Red Man- ja tanskalaista Oliver Twist -purutupakkaa.]] Purutupakka eli mälli on mausteliemessä liotetetuista tupakanlehdistä tehtyjä tankoja, jotka on kuivattu ja puristettu tai irtonaisia tupakan lehdistä leikattuja suikaleita. Tangosta pureskellaan palasia, joita pyöritellään suussa ja tungetaan mahdollisesti huulen alle. Kostuessaan mälli luovuttaa ruskeaa tupakkamehua, jota normaalisti syljeskellään aika ajoin pois.
Nykyaikainen purutupakka on pakattu samoin kuin pussinuuska ja sitä voi käyttää samalla tavalla. Ruotsalaisvalmisteista purutupakkaa voidaan myös mainostaa nuuskana. Toisin kuin nuuska, jonka myyminen on kielletty EU:n tupakkadirektiivissä muualla kuin Ruotsissa, purutupakka on erikseen sallittu EU:ssa.
Suomessa purutupakan myynti ja maahantuonti kiellettiin vuonna 2016 voimaan astuneessa tupakkalaissa. Matkustajatuonnissa sitä kuitenkin saa tuoda enimmillään kilon; Euroopan talousalueen ETA:n ulkopuolelle matkustettaessa matkan pitää kestää yli 24 tuntia.
Seututie 301
Seututie 301 on Lempäälästä Sastamalan Stormiin johtava seututie. 44 kilometriä pitkä tie on pääosin kohtuullisen mutkainen ja mäkinen.
Sherwoodin luku
Sherwoodin luku on aineensiirrossa käytetty dimensioton suure. Se kuvaa konvektiivisen ja diffuusivisen aineensiirron suhdetta. Luku on saanut nimensä yhdysvaltalaisen Thomas Kilgore Sherwoodin mukaan.
Sherwoodin luku määritellään
missä Km on aineensiirtokerroin, Lc on karakteristinen pituus ja D on diffuusiokerroin.
Luettelo rautatieasemista
Tämä on luettelo kuuluisista rautatieasemista. Katso myös Luettelo Suomen rautatieliikennepaikoista.
Jaroslav
Jaroslav on ollut usean Venäjän hallitsijan nimi.
Kiovan ruhtinaat ja suuriruhtinaat:
Vladimirin ruhtinaat ja suuriruhtinaat:
Jaroslav on myös yleinen etunimi. Kuuluisia Jaroslaveja:
Polyklonaalinen vasta-aine
Polyklonaaliset vasta-aineet ovat eri B-solulinjoista saatavien vasta-aineiden seos. Ne sitoutuvat saman antigeenin eri epitooppeihin. Niistä poikkeavasti monoklonaaliset vasta-aineet, jotka ovat peräisin vain yhdestä B-solulinjasta, sitoutuvat antigeeninsa vain yhteen tiettyyn epitooppiin. Polyklonaalisia vasta-aineita voidaan eristää eläimen tai ihmisen seerumista. Niitä on käytetty jo vuosikymmenien ajan esimerkiksi monien infektiotautien ehkäisyssä ja hoidossa.
Kangasalan vanha hautausmaa
Kangasalan vanha hautausmaa on otettu käyttöön jo vuonna 1650. Nykyinen kivikirkko valmistui 1767. Hautausmaan pinta-ala on noin 1,2 hehtaaria. Vanhan hautausmaan lisäksi Kangasalla on lisäksi kaksi muuta hautausmaata, 1900-luvun alussa perustettu Läntinen hautausmaa keskustassa ja 1930-luvulla perustettu Itäinen eli Huutijärven hautausmaa.
Vanhalla hautausmaalla on Finnen sukuhauta. Jalmari Finne oli Kangasalla syntynyt kirjailija, suomentaja, teatterinjohtaja sekä suku- ja asutushistorioitsija. Finne halusi hautamuistomerkillä kunnioittaa äitinsä Wilhelmina Finnen muistoa. Jalmari Finne on lahjoittanut Kangasalan seurakunnalle ehtoollisastiaston, messukasukan, kastemaljan, kirkonkellon sekä muistokiven  ”Heille, jotka ovat unohdetut”.
Ferrari SF15-T
Ferrari SF15-T on italialaisen Formula 1 -talli Scuderia Ferrarin käyttämä auto kaudella 2015. Autoa ajavat Red Bullilta Ferrarille vaihtanut saksalainen nelinkertainen maailmanmestari Sebastian Vettel ja suomalainen Kimi Räikkönen.
Ennen kauden alkua
Kaudella 2014 Ferrari ei voittanut yhtäkään kilpailua ensimmäistä kertaa sitten kauden 1993. Ennen kautta 2015 Ferrari kävi läpi merkittäviä henkilöstömuutoksia. Syyskuussa 2014 tallin pitkäaikainen pääjohtaja Luca di Montezemolo jätti tallin ja hänen tilalleen tuli Fiatin toimitusjohtaja Sergio Marchionne. Kauden jälkeen Ferrari vaihtoi tallipäällikkönsä Marco Mattiaccista tallin sponsorin Philip Morrisin riveistä tulleeseen Maurizio Arrivabeneen. Lisäksi tallissa viisi vuotta ajanut Fernando Alonso siirtyi McLaren-talliin. Uudeksi kuljettajaksi saapui pitkäaikainen Red Bull -kuljettaja ja nelinkertainen maailmanmestari Sebastian Vettel.
SF15-T julkistettiin Ferrarin internet-sivuilla 30. tammikuuta 2015. Talli varoitti asettamasta liian kovia odotuksia alavireisesti menneen edelliskauden sekä organisaatiomuutosten jälkeen. Ensimmäisissä testeissä Jerezissä SF15-T oli kuitenkin nopein auto kolmena päivänä neljästä. Kimi Räikkösen mukaan parannuksia on onnistuttu tekemään niillä alueilla, joissa edelliskaudella oli ongelmia. Barcelonassa ajetuissa testeissä Mercedes osoittautui jälleen ylivoimaisen nopeaksi, mutta Ferrari katsoi olevansa hyvissä asemissa taistelussa Red Bullia vastaan. 12 testipäivän aikana talli ajoi uudella autolla kaiken kaikkiaan 5 400 kilometriä.
Alkukausi
Kauden ensimmäinen kisaviikonloppu Australiassa sujui tallilta melko hyvin. Perjantain vapaissa harjoituksissa autoissa ei ilmennyt ongelmia ja autot olivat toiseksi nopeimpia Mercedesten jälkeen. Aika-ajoissa Vettel sijoittui neljänneksi ja Räikkönen viidenneksi molempien jäädessä Lewis Hamiltonin paaluajasta yli sekunnin. Kilpailussa Räikkönen joutui keskeyttämään, kun hänen autonsa takarengasta ei saatu kunnolla kiinni varikkopysähdyksellä. Vettel sen sijaan ajoi kolmanneksi saaden ensimmäisen palkintokorokesijoituksensa Ferrarilla.
thumb|250px|Vettel ohitti ruutulipun ensimmäisenä Malesian GP:ssä Malesian GP:n sateisissa aika-ajoissa Vettel ajoi toiseen ruutuun Mercedes-kuljettajien väliin. Vettel jäi paaluajasta seitsemän sekunnin sadasosan päähän. Räikkönen jäi 11:nteen ruutuun ajoitettuaan radalle tulonsa huonosti toisessa aika-ajo-osiossa. Kilpailussa osoittautui, että Malesian kuumat olosuhteet sopivat paremmin Ferrarille kuin Mercedekselle. Vettel ajoi kilpailun läpi kahdella varikkopysähdyksellä Mercedesten pysähtyessä kolmesti, sillä Vettel pystyi Ferrarillaan hallitsemaan renkaiden kulumista tehokkaammin. Osakilpailuvoitto oli tallin ensimmäinen sitten Espanjan GP:n 2013. Räikkönen onnistui nousemaan kilpailussa neljänneksi.
Simpsonit (14. tuotantokausi)
'''Simpsoneiden 14. tuotantokausi''' käynnistyi Suomessa 7. syyskuuta 2003 ja loppui 15. helmikuuta 2004.
Tämän tuotantokauden aikana sarja siirtyi perinteisestä animaatiokalvoihin perustuvasta piirrosanimaatiosta tietokoneanimaation käyttöön.
DVD-julkaisu ilmestyi Suomessa 18. marraskuuta 2011.
Jaksoluettelo
Suluissa jakson alkuperäinen nimi.
Kauhujen talo, osa 13 (Treehouse of Horror XIII)
Alku
Saint-Ouen (Seine-Saint-Denis)
Saint-Ouenissa sijaitsee kaksi Pariisin metrolinjan 13 asemaa, Garibaldi ja Mairie de Saint-Ouen. Sinne kulkee myös RER-junalinja C.
Simpsonit (14. tuotantokausi)
Kauhujen talo, osa 13 (Treehouse of Horror XIII)
Simpsonit ja Ned manaavat esiin Mauden haamun, joka alkaa kertoa heille kauhujuttuja.
Saint-Ouen (Seine-Saint-Denis)
Saint-Ouen tunnetaan suuresta kirpputorialueestaan, jossa myydään antiikkia ja vanhoja huonekaluja joka lauantai, sunnuntai ja maanantai. Kirpputorialue on aivan kunnan etelärajalla, ja lähin metroasema on Pariisin puolella sijaitseva metrolinjan 4 pääteasema Porte de Clignancourt.
Simpsonit (14. tuotantokausi)
Kauhujen talo, osa 13 (Treehouse of Horror XIII)
Kloonien päivä (Send in the Clones)
Saint-Ouen (Seine-Saint-Denis)
Pariisin lisäksi Saint-Ouenin muut naapurikaupungit ovat Saint-Denis ja Clichy.
Simpsonit (14. tuotantokausi)
Kauhujen talo, osa 13 (Treehouse of Horror XIII)
Homer ostaa riippumaton, joka kloonaa ihmisiä. Homerin tekemät kloonit ovat miltei täysin samanlaisia kuin Homer itse, paitsi että heillä ei ole napaa. Homer tekee itsestään yli 20 kloonia hoitamaan tämän päivittäiset askareet.
Löydettyään nuoren miehen, William Bonneyn, hautakiven ja tajuttuaan että hän kuoli aseväkivaltaisuuden vuoksi, Lisa vetoaa kaupunkilaisiin ja saa nämä luopumaan aseista. Lisa kuitenkin saa myöhemmin selville, että William Bonney on lainsuojattoman lännensankari Billy the Kidin oikea nimi, kun hänen zombinsa saapuu zombikavereineen terrorisoimaan Springfieldiä. Homer matkustaa professori Frinkin aikakoneella menneisyyteen, jossa hän muiden, vielä aseistautuneiden springfieldiläisten avulla ajaa zombit pakoon.
Tohtori Hibbertin saari (The Island of Dr. Hibbert)
Simpsonien perhe kutsutaan tohtori Hibbertin pääkallon muotoiselle lomasaarelle. Illalla Marge menee ulos ja tohtori Hibbert sieppaa tämän. Myöhemmin Marge tulee takaisin, mutta on muuttunut pantteriksi. Homer menee selvittämään asiaa ja huomaa että kaikki Springfieldiläiset ovat saarella, ja heidät on muutettu eläimiksi. Bart on muutettu hämähäkiksi, Maggie muurahaiskarhuksi ja Lisa kotkaksi. Lopulta myös Homer haluaa muuttua tajutessaan kuinka leppoisaa ihmiseläinten elo on, ja Hibbert muuttaa tämän mursuksi.
Lopetus
Jakson lopussa Kang ja Kodos ihmettelevät, kuinka pääkallon muotoinen saari muistuttaa heidän numero nelostansa.
Margen rinnat (Large Marge)
Luullessaan, ettei Homer enää pidä häntä enää viehättävänä, Marge päättää hakeutua rasvaimuun, mutta saakin sen sijaan silikonirinnat. Monet Springfieldin miehet alkavat ihailla häntä, ja hänestä tulee messujen keulakuva. Samalla Bart ja Milhouse yrittävät matkia stunt-esiintyjää, jonka he näkivät Hassu-klovnin show’ssa. Kun yritys epäonnistuu, media syyttää heti Hassua, ja vaatii häntä tekemään ohjelmastaan enemmän turvallisen ja vähemmän hauskan.
Vierailevat näyttelijät: Baha Men (Patrick Carey, Omerit Hield ja Marvin Prosper), Jan Hooks, Adam West ja Burt Ward.
Hurlumhei (Helter Shelter)
Simpsoneiden täytyy löytää väliaikainen asuinpaikka siksi aikaa, kun heidän kotiaan kaasutetaan termiittien vuoksi. Käytyään läpi vaihtoehtonsa ja hylättyään jokaisen, he ryhtyvät kilpailijoiksi tosi-tv-sarjaan, jossa perheet elävät samaan tapaan kuin ihmiset vuonna 1895. Aluksi perhe on onneton, mutta hitaasti he tottuvat uuteen elämäänsä, minkä seurauksena tosin ohjelma menettää katsojalukunsa. Tuottajat päättävät yrittää nostaa katsojalukuja heittämällä talon jokeen ja pakottamalla perheen selviämään villissä luonnossa. Simpsonit kuitenkin onnistuvat löytämään tavaroita toisista tosi-tv-sarjoista, ja niitä apunaan käyttäen he hyökkäävät tuottajien kimppuun.
Suuri etsivä (The Great Louse Detective)
Simpsonit voittavat ilmaisen kylpyläviikonlopun, jonka aikana mysteerinen hahmo melkein tappaa Homerin lukitsemalla hänet saunaan. Poliisipäällikkö Wiggum päättää palkata tapausta selvittämään jonkun, joka osaa ajatella kuin murhaaja. Bartin verivihollinen Sideshow Bob lähetetään asumaan Simpsoneille etsimään epäonnistuneen murhayrityksen tekijää. Bob ja Homer pääsevät epäonnistuneen murhaajan jäljille ja saavat selville, että hän on Frank Grimes Jr., sen miehen poika, jonka Homer teki hulluksi (kahdeksannen tuotantokauden jaksossa "Homer's Enemy"). Heti Grimesin pidätyksen jälkeen Bob yrittää tappaa Bartin, mutta saa tietää että hänen naamansa on tullut tutuksi Bartille eikä hän voi vahingoittaa poikaa.
Vierailevat näyttelijät: Kelsey Grammer
Se Edna (Special Edna)
Edna Krabappel alkaa tulla epäuskoiseksi suhteestaan rehtori Skinneriin ja masentuu. Bart haluaa piristää häntä ja tekee hänestä ehdokkaan "Vuoden paras opettaja" -palkinnon saajaksi. Simpsoneille ja neiti Krabappelille annetaan ilmainen matka Ecpot Centeriin Orlandoon Floridaan. Skinner päättää, että hänen on tehtävä jotain voittaakseen Ednan takaisin, joten hän seuraa seuruetta Floridaan ja yrittää sabotoida Ednan voittomahdollisuudet, jotta hän masentuisi niin paljon että palaisi takaisin hänen luokseen. Hän kuitenkin muuttaa mielensä ja kosii naista.
Vierailevat näyttelijät: Marcia Wallace ja Little Richard
Rukouksen voima (Pray Anything)
Homer masentuu tajutessaan, että Ned Flandersilla menee häntä paremmin. Koittaessaan olla enemmän Flandersin kaltainen Homer alkaa rukoilla säännöllisesti. Samaan aikaan Simpsonit saavat tietää, että puunjuuret ovat saaneet aikaan tukoksen heidän putkistoonsa. Talossa alkaa olla vaikeaa elää, ja Homer rukoilee asian selviävän.
Homer loukkaantuu ottaessaan osaa kirkonmenoihin, ja haastaa Reverend Lovejoyn oikeuteen ja saa palkinnon hyvästä teostaan kirkolle. Hän järjestää kotonaan valtavat juhlat, joissa kaikki juhlijat juovat paljon ja saattavat itsensä syntisiin tekoihin. Yhtäkkiä alkaa sataa, ja kaupunki alkaa tulvia, ja yrittäessään pelastua kaupunkilaiset pakenevat kirkon katolle. Homer yrittää taas rukoilla, mutta tulva jatkuu yhä. Pastori Lovejoy palaa helikopterilla ja johtaa kaikki rukoukseen pyytäen Jumalaa antamaan heille anteeksi. Silloin sade lakkaa.
Vierailevat näyttelijät: Lisa Leslie.
Tavausmestari (I'm Spelling as Fast as I Can)
Lisa osoittautuu huipputavaajaksi ja pääsee Tavausolympialaisiin. Samaan aikaan Homer seuraa Hassupurilaisen tekemää "Possupurilaista" eri puolille Yhdysvaltoja, mutta palaa lopulta kannustamaan tytärtään tavauskilpailun finaalissa. Tuomari sanoo Lisalle, että tämän on hävittävä, jotta kaikkien rakastama Alex-poika voittaisi ja lajin imago kohoaisi. Lisa ei suostu, mutta häviää finaalin tavattuaan sanan väärin.
Tähti on syntynyt taas (A Star is Born-Again)
Festivaalien aikaan Ned Flanders tajuaa olevansa yksinäinen ja masentuu. Eräänä päivänä hän tapaa kauniin naisen, joka pyytää häntä ulos treffeille kanssaan. Flanders tajuaa pian, että nainen on Sara Sloan, suosittu näyttelijätär. Sloan ihastuu Flandersin terveellisyyteen, ja he jatkavat siihen pisteeseen, missä Sloan pyytää Flandersia muuttamaan Hollywoodiin luokseen. Flanders, joka pelkää että Hollywood on ristiriidassa hänen suorapiirteisten kristillisten arvojensa kanssa, kieltäytyy, joten Sloan päättää jäädä Springfieldiin. Heidän suhteensa ei kuitenkaan toimi, koska Flanders tahtoo mennä naimisiin.
Vierailevat näyttelijät: James L. Brooks, Helen Fielding ja Marisa Tomei.
Mr. Spritz menee Washingtoniin (Mr. Spritz Goes To Washington)
Lentokonekulkuteitä muutetaan niin, että lentokoneet lentävät suoraan Simpsoneiden talon yli. Melu alkaa häiritä heidän elämäänsä ja epätoivoisina tilanteesta perhe kääntyy kansanedustajan puoleen. Hän kuitenkin kuolee sydänkohtaukseen, joten perhe pyytää Hassu-klovnia pyrkimään eduskuntaan, jotta hän voisi auttaa perhettä. Hassun vaalikampanja menee hyvin, mutta toiset kansanedustajat hylkäävät hänen ehdotuksensa lentoreittien muuttamisesta. Rakennuksessa työskentelevän siivoojan avustamina Simpsonit päättävät auttaa Hassua, ja keinottelevat asiat niin, että lakiehdotus lopulta hyväksytään.
Vierailevat näyttelijät: Joe Mantegna.
Pääjohtaja Homer (C.E. D'oh)
Homer yrittää saada ylennyksen Springfieldin ydinvoimalassa ja esittää herra Burnsille muutamia kehitysideoitaan, mutta ne kaikki hylätään. Eräänä yönä Homer kuulee Burnsin myöntävän, että voimalan oikea omistaja on kanarialintu, jolloin Burns on syytön kaikkeen väärintekoon ydinvoimalassa. Homer vapauttaa linnun ja kertoo Burnsille, että ydinvoimatarkastajat ovat saapuneet yllätystarkastukselle. Burns etsii epätoivoisesti syntipukkia ja nimittää sitten Homerin ydinvoimalan uudeksi omistajaksi. Ensimmäisenä tekonaan Homer erottaa Burnsin ja alkaa hallita voimalaa. Hän kuitenkin saa huomata että hänen uusi työnsä pääjohtajana häiritsee hänen perhe-elämäänsä. Homer päättää palata vanhaan työhönsä, ja luovuttaa omistajuuden takaisin Burnsille.
Tähtien tarkkailija (Scuse Me While I Miss The Sky)
Snobbaileva brittiläinen elokuvantekijä, Declan Desmond, alkaa tehdä dokumenttia opiskelijaelämästä Springfieldin ala-asteella. Haastatellessaan Lisaa Desmond kertoo tytölle että hänellä on liian monta tavoitetta ja kehottaa tätä valitsemaan yhden uran. Lisa alkaa keskittyä tähtitieteeseen, muttei pysty katsomaan tähtiä valosaasteen vuoksi. Lisa taivuttelee pormestari Quimbyn vähentämään valojen määrää ilta-aikaan, mutta se johtaa vain rikollisuusasteen kohoamiseen. Quimby taipuu julkisen paineen alla ja laittaa valot taas pysyvästi päälle. Lisa ylikuormittaa generaattorit ydinvoimalassa ja saa näin aikaan sähkökatkoksen. Näin hän pystyy katsomaan taas tähtiä ilman häiritseviä valoja. Aluksi Springfieldin asukkaat ovat vihaisia Lisalle, mutta kaikki leppyvät lopulta nähdessään taivaalla leimuavan kauniin meteorimyrksyn.
Kolme miestä ja Homer (Three Gays Of The Condo)
Sairaalassa tri. Hibbert näyttää Homerille videon, joka esittelee Homerin ensimmäistä myrkytystä ja näyttää Margen myötätunnon tajutonta Homeria kohtaan ja sen, kuinka Marge kertoo rakastavansa miestään. Takaisin nykyhetkessä Marge tulee sairaalahuoneeseen kertomaan, että rakastaa Homeria yhä.
Vierailevat näyttelijät: "Weird Al" Yankovic, Ben Schatz, Scott Thompson
Lännen mailla (Dude where's My Ranch?)
Saatuaan selville, että Clara on oikeasti Luken sisko, Lisa rientää etsimään tyttöä. Hän pelastaa Claran ja päättää kertoa Lukelle rehellisesti mitä tapahtui. Luke loukkaantuu ja jättää Lisan, eikä enää suostu puhumaan hänelle.
Koira joka petti (Old Yeller-Belly)
Jakso alkaa, kun Bart ja hänen ystävänsä kuuntelevat, mitä Lisa ja hänen ystävänsä keskustelevat. Tytöt huomaavat vakoilun ja syntyy riita, jossa Bartin puumaja hajoaa täysin. Homer ryhtyy rakentamaan uutta puumajaa, mutta Marge kutsuu paikalle amisheja. Puumajan avajaisissa kyltti syttyy palamaan. Homer jää epähuomiossa palavaan puumajaan. Pukin pikku apuri yrittää pelastaa Homerin pulasta, mutta se ei uskalla mennä tulen lähelle. Simpsoneiden kissa Lumipallo II lähtee pelastamaan Homeria. Näin kissasta tulee koko kaupungin suosituin. Homer kulkee kissa kädessä kaupungilla ja Pukin pikku apuri unohdetaan kokonaan.